Document ID: /roh_data/filtered/fineweb-2-filterrobots_roh.jsonl.gz/22136

A partir da questa fin d'emna duai esser pussaivel da viagiar cun il certificat da Covid svizzer en l'Uniun europeica. Il gremi responsabel da l'UE haja approvà da renconuscher il certificat svizzer. Pliras funtaunas a Brüssel hajan ditg quai envers SRF. Sco proxim sto anc la cumissiun da l'UE confermar la decisiun. Quai duaja succeder ils proxims dis.
Il certificat cumprova ch'ina persuna è cumplainamain vaccinada cunter Covid-19, guarida da la malsogna u ch'ella ha fatg in test negativ.
Adattà al tema